เพื่อรักษาสถานะซื้อขายที่เปิดไว้ คุณจำเป็นต้องรักษายอดคงเหลือของเงินทุนขั้นต่ำในบัญชีซื้อขายของคุณซึ่งเรียกว่า ข้อกำหนดมาร์จิ้น ยอดคงเหลือของเงินทุนนี้คือยอดเงินสดคงเหลือของคุณบวกกับเครดิตหรือโบนัสที่ได้จากการซื้อขายและยอดรวมของกำไร/ขาดทุนที่ยังไม่เกิดขึ้นจริงของคุณ % ระดับมาร์จิ้นของ MetaTrader ถูกกำหนดให้เป็น: (ยอดคงเหลือของเงินทุน/มาร์จิ้นที่ใช้) x 100 หากระดับมาร์จิ้นของบัญชีซื้อขายของคุณตกลงไปต่ำกว่า 100% เราจะแจ้งให้คุณทราบทางอีเมล หากเกิดเหตุการณ์นี้ขึ้นคุณจะไม่สามารถเปิดสถานะการซื้อขายใหม่ได้ นอกจากนี้ คุณอาจต้องพิจารณาเพิ่มเงินในบัญชีของคุณหรือปิดสถานะการซื้อขายบางตัวเพื่อลดจำนวนมาร์จิ้นที่คุณใช้อยู่ หากระดับมาร์จิ้นของคุณลดลงเหลือ 50% คุณจะไม่มีคุณสมบัติตรงตามข้อกำหนดมาร์จิ้นอีกต่อไป และเราจะทำการปิดมาร์จิ้น (margin closeout) โดยเราจะปิดคำสั่งสถานะซื้อขายที่คุณถืออยู่หนึ่งรายการหรือมากกว่าโดยอัตโนมัติ ซึ่งจะเริ่มจากสถานะซื้อขายที่ขาดทุนมากที่สุดในตลาดที่เปิดอยู่ หมายเหตุ: ในตลาดที่มีการเคลื่อนไหวอย่างรวดเร็วอาจมีเวลาน้อยหรือไม่มีเวลาเลยที่จะแจ้งเตือนคุณ คุณมีหน้าที่ในการตรวจสอบบัญชีซื้อขายของคุณเพื่อป้องกันการถูกปิดมาร์จิ้นอัตโนมัต